יחידת לוטם

לוטם (החטיבה להתעצמות טכנולוגית מבצעית, או בקיצור "חטיבת ההתעצמות"; לשעבר "היחידה לתקשוב וטכנולוגיות מידע"), הייתה יחידה טכנולוגית-מבצעית באגף התקשוב בצה"ל. לוטם סיפקה פלטפורמות ופיתחה מערכות בתחומי התמחותה ליחידות צה"ל השונות ולגופים ביטחוניים נוספים. החטיבה נסגרה בסוף 2025 עת התפצלה לחטיבת בינה וחטיבת ספֵירה. מפקדת היחידה האחרונה הייתה תא"ל יעל גרוסמן.

ייעוד ותחומי האחריות 
ייעוד היחידה היה ייזום, פיתוח, הקמה, תפעול ותחזוקה של מערכי תקשוב אינטגרטיביים כלל-צה"ליים, גיבוש ארכיטקטורה ותקנים טכנולוגיים תקשוביים עבור כלל צה"ל. משימה זו כוללת:

 מיזמים 
רבים מהמיזמים של לוטם נחשבים מסווגים. חלק מהמיזמים שזכו לפרסום:
 אבנט – תשתית תקשורת צה"לית רחבת סרט ומאובטחת.
 ורד הרים – רשת תקשורת סלולרית מוצפנת לשימוש צה"ל.
 טירת האגם – מערכת שליטה ובקרה לפיקוד ולמטכ"ל.
 הדוור הבא – מערכת הדואר האלקטרוני הצה"לית.
 אפיק רחב – תקשורת רחבת פס להעברת נתונים, וידאו ושמע בהיקפים נרחבים, מבוססת טכנולוגית WiMAX.
 ג'יני – מערכת צ'אטבוט הבינה המלאכותית של צה"ל.

 יחידות לוטם 
יחידת שחר – בית התוכנה למערכות ארגוניות לניהול ותמיכת הלחימה של צה"ל. היחידה אחראית ליזום, לפתח וליצור שרותי תוכנה ארגוניים וכן לחקור ולמצות מבצעית את המידע הארגוני והלוגיסטי של צה"ל, כל זאת במטרה להעלות את הכשירות והמוכנות, להביא להתייעלות משאבית ובירוקרטית ולשפר את חוויית השירות בצה"ל. הוקמה ב-3 באפריל 2019.
מעוף (תוכניות ומערכות תקשוב) – האחראית על הובלת פרויקטים רב זרועיים, הובלת תוכנית העורף הכוללת את מערכות ההתרעה לתושבי ישראל, תכנון והקמת מערכות תקשורת אלחוטיות (סלולר, תקשורת לוויינים, עורקי קישור רחבי סרט), מערכת החוזי הצה"לית ועל הרשת הנייחת הצה"לית.
ממר"ם (מרכז המחשבים ומערכות המידע) – אחראי על תפעול היישומים ותשתיות המחשוב ופיתוחן. החל ממאי 2013 ועד לשלהי 2015 הוכפף בית הספר למקצועות המחשב לממר"ם.
מרכז חושן (לשעבר מתנ"ץ) – אחראי על הפעלת מערכי התקשורת בצה"ל, בין השאר על מתן שירותי טלפוניה, תקשורת נתונים רחבת סרט, וידאו ותשתיות תקשורת אופטיות. למרכז כפופים גם שלושה גדודי תקשוב מטכ"ליים.
מצפ"ן – מערכות צבאיות לפו"ש (פיקוד ושליטה) וניהול. בית התוכנה למערכות שו"ב ופו"ש של צה"ל. הוקמה ב-5 במאי 2013. החל משנת 2015 הוכפף בסמ"ח למחלקה זו.
בית הספר למקצועות המחשב – אחראי על הכשרת חיילים בתחום המחשוב והסייבר בצה"ל.
עתיד (עיצוב תקשובי דיגיטלי) – מובילה את פרויקט ה-IT הגדול ביותר בצה"ל – הקמת מרכזי המחשוב המודרניים הצה"ליים. המחלקה אחראית על הקמת קריית התקשוב הדיגיטלית בנגב וכן על עיצוב ומימוש תוכנית הקמפוסים החכמים בצה"ל. נוסף על כך, אחראית המחלקה על עולם ההדמיה ומוצבי הפיקוד והשליטה המטכ"ליים, תהליכי הרכש בעולמות הדיגיטל, תכנון ומימוש תוכניות העבודה של לוטם.
סמלשם היחידהתחום אחריותמפקדמרכז|37x37 פיקסליםיחידת מעוףאחראית על הובלת פרויקטי תקשוב ותוכניות רב זרועיות, לרבות הובלת תוכנית העורף הכוללת את מערכות ההתרעה לאזרחי מדינת ישראל ותכנון והקמת מערכות תקשורת.אל"ם אווה שולמן חנגהמרכז|38x38 פיקסליםמרכז המחשבים ומערכות המידע (ממר"ם)יחידת המחשבים הראשית באגף התקשוב. מתפקידיה לספק שירותי מחשב לחילות צה"ל ולאגפי המטה הכללי. עיקר עיסוקה הוא תפעול מרכזי המחשבים, הפעלת מרכז תמיכה כלל-צה"לי בנושא מחשוב, וכן ניטור ובקרה של אותן מערכות.אל"ם גלעד יביןמרכז|27x27 פיקסליםמרכז חושןאחראי על הפעלת מערכי התקשורת בצה"ל, בין השאר על מתן שירותי טלפוניה, תקשורת נתונים רחבת סרט, וידאו ותשתיות תקשורת אופטיות. למרכז כפופים גם שלושה גדודי תקשוב מטכ"ליים.אל"ם ענת הרשקוביץמרכז|27x27 פיקסליםמערכות צבאיות לפו"ש וניהול (מצפ"ן)בית תוכנה המפתח פתרונות תוכנה מתקדמים לכלל הצרכים המטכ"ליים והרב-זרועיים של צה"ל, בדגש על מערכות שליטה ובקרה.אל"ם רותם בשימרכז|27x27 פיקסליםיחידת שחרבית תוכנה המפתח פתרונות תוכנה מתקדמים ומערכות ארגוניות לניהול ותמיכת הלחימה של צה"ל.אל"ם ריטה רייךמרכז|38x38 פיקסליםבסמ"חהיחידה העיקרית להכשרת חיילים בתחום המחשוב הדאטה והסייבר בצה"ל. היחידה מכשירה חיילים כן לאגף התקשוב וכן לשאר היחידות הטכנולוגיות בצה"ל.סא"ל א'

 היסטוריה
150px|ממוזער|שמאל|הסמל הישן של יחידת לוט"ם עד ספטמבר 2020
היחידה הוקמה ב־3 במרץ 2003 כמסגרת לתוכה התמזגו מספר יחידות, שהיו קודם לכן בחיל התקשוב ובחטיבת התקשוב המטכ"לית. שמה של היחידה נבחר על ידי מפקדה

הראשון, תא"ל יהוא אבן זהב והוצמדו לו ראשי התיבות "היחידה לתקשוב וטכנולוגיות מידע".

יחידות לוטם שוכנות במספר בסיסים במרכז הארץ, ובעיקר מחנה צריפין ומחנה מקלף ברמת גן. ישנה תוכנית לרכז את כל יחידותיה של מסגרת זו בבאר שבע, במסגרת פרויקט הקמפוס הטכנולוגי שיוקם בצמוד לאוניברסיטת בן-גוריון, אליו יועברו כמעט כל יחידות אגף התקשוב.

במאי 2021 הוענקה לראשונה סיכה למשרתים ביחידה ובה הסמל החדש של היחידה.

בדצמבר 2025 פוצלה יחידת לוטם לשתי יחידות באגף התקשוב וההגנה בסייבר - חטיבת בינה וחטיבת ספירה.

250px|ממוזער|טקס החלפת מפקד יחידת לוטם. תא"ל עומר דגן מונה למפקד יחידת לוטם. מימין: רמי מלאכי, ליאור כרמלי ועומר דגן, נובמבר 2019

 מפקדי יחידת לוטם 
 שם  תקופת כהונה כמפקד לוטםתא"ל יהוא אבן זהב  2003–2005תא"ל אופיר שהם  2005–2010תא"ל אילה חכים 2010–2013תא"ל דני ברן  2013–2016תא"ל רמי מלאכי  2016–2019תא"ל עומר דגן  2019–2023תא"ל יעל גרוסמן  2023–2025

לקריאה נוספת
 רביד חרובי ויוני שנפלד, במחנה, מגלי עתידות, גיליון 22, 13 ביוני 2013

קישורים חיצוניים

לוטם באתר צה"ל
 ; במקור, מתוך "הארץ"
 אמנון דירקטור ורותם אליאב, איך אומרים קישוריות באנגלית?, באתר דובר צה"ל, 16 בדצמבר 2010
  ; במקור, מתוך המהדורה המרכזית של חדשות עשר





 אריה עמית, חטיבת לוט"ם נסגרה החודש לאחר שני עשורים של פעילות, הלשכה לטכנולוגיות המידע בישראל, דצמבר 2025

הערות שוליים

קטגוריה:אגף התקשוב
קטגוריה:חיל הקשר והתקשוב
קטגוריה:המחשוב בצה"ל
לוטם
לוטם